  Туспуктэм: vk.com (Игорь Асабин) Майя Бывальцева Александр Бречалов аслаз косэменыз Сарапул ёрослэсь та тырозь кивалтӥсьсэ Игорь Асабинэз Удмуртиысь кивалтэтлэн тӧроезлэн воштӥсезлэсь ужзэ быдэсъясе юнматӥз. Со сярысь элькун тӧролэн но кивалтэтлэн пресс-службазы ивортӥз. Игорь Асабин лэсьтӥськон, жилищно-коммунальной возёс но сюрес возёс понна кылкутоз. ВАТСАН Асабин Игорь Владиславович вордскиз 1967-тӥ арын 14-тӥ куартолэзе Оренбург улосвылысь Северное черкогуртын. 1992-тӥ арын Ижысь механикая институтэз «Оборудование и технология сварочного производства» ӧръя йылпумъяз, ӧнерезъя инженер-механик. 2013-тӥ арын Удмурт кун универистетэз «Юриспруденция» ӧръя йылпумъяз, ӧнерезъя юрист. 1984-1992 аръёсы – Ижысь механикая институтысь студент; 1985-1986 аръёсы – Россиысь Ожгар Кужымъёсын служба нуиз; 1992-1994 аръёсы – «Удмурттрубопроводстрой» компаниын прораб; 1994-1995 аръёсы – «Трансферо» Евроазиатской фрхтовой компаниысь автослужбалэн кивалтӥсез; 1995-2000 аръёсы - «Удмурттрубопроводстрой» компаниын участоклэн кивалтӥсез, прораб, валтӥсь инженер; 2000-2008 аръёсы – «Ижтрубопроводстрой» огазеяськонын валтӥсь инженер, кивалтӥсь, генеральной диркетор, лэсьтӥськонъя кивалтӥсь; 2008-2012 аръёсы – «Сарапул ёрос» муниципал кылдытэтлэн тӧроез – Депутатъёслэн кенешсылэн тӧроез; 2012-2016 аръёсы – «Сарапул ёрос» муниципал кылдытэтлэн тӧроез; 2016-2021 аръёсы – «Сарапул ёрос» муниципал кылдытэтлэн тӧроез; 2021-тӥ арысен та дырозь – «Муниципальный округ Сарапульский район Удмуртской Республики» муниципал кылдытэтлэн тӧроез. Тодэ вайытом, Удмуртиысь тӧролэн но кивалтэтлэн администрациенызы кивалтӥсе Максим Шуимхинэз юнматӥзы.  Тегъёс: кивалтӥсьёс кивалтэт Удмуртия  